Bestefar overlevde villmarken med å spise maur
– Jeg fulgte etter denne kamelen inn i bushen. Jeg må ha gått minst 30 kilometer, og visste ikke lenger hvor jeg var, sier Foggerdy til TV-kanalen Seven Network, om starten på de dramatiske dagene i forrige måned. Han var på jakttur i det ugjestmilde landskapet i Victoriaørkenen i delstaten Western Australia sammen med broren Ray. Foggerdy fikk inn et skudd på en kamel, men dyret døde ikke umiddelbart. I stedet vandret det av gårde. Med jegeren i hælene.Til slutt døde kamelen, men da visste altså ikke Foggerdy lenger hvor han var. Broren hadde han gått fra for lengst. Den døde kamelen kunne i utgangspunktet gitt ham mat til å overleve, men problemet for jegeren var at han hverken hadde kniv, eller noe å lage ild med. – Så jeg kunne ikke akkurat lage meg en biff av dyret, for jeg hadde ingen måte å kutte den opp på, eller å tilberede den. Nordmann i trøbbel: Her blir han reddet fra kvikksand Han hadde heller ikke vann å drikke. Noe man jo gjerne skulle ønske når man befinner seg i et ørkenområde, rundt 160 kilometer fra nærmeste by. Alt han hadde var T-skjorten, shortsen og sandalene han gikk i. Etter hvert som timene og dagene gikk, var Foggerdy sikker på at han kom til å dø. Særlig etter at helikopteret han så i luften etter to dager ikke oppdaget ham.At 62-åringen, som er bestefar, har diabetes og ble rammet av hjerteinfarkt tidligere i år gjorde ham ikke noe mer optimistisk hva overlevelsessjanse gjaldt. Men det han manglet i utstyr og god helse tok han igjen i kløkt. Foggerdy husket nemlig noe han hadde sett på et TV-program med Bear Grylls. Der hadde den kjente villmarkseksperten spist maur, fordi de ga god næring. – De smakte faktisk ganske godt. Den første dagen spiste jeg rundt 12 stykker. Neste dag fikk jeg i meg 18, forteller Foggerdy. Drama i 2007: Småunger overlevde 26 timer alene i bushen Næringen fra mauren til tross, etter som dagene gikk forsvant mer og mer av håpet om å bli reddet. Da den sjette dagen kom begynte organene i kroppen hans å kollapse. I sitt stille sinn tok han farvel med livet, men forteller at han hadde ro i sjelen. Every contact leaves a trace.. this is one of Mr Foggerdy's actual footprints that TRG Trackers used to find him. http://t.co/Lq9k9Niv3a — WA Police (@WA_Police)13.10.15, 08:35Like rolig var neppe hjelpemannskapene som i flere dager lette etter jegeren. De hadde lett i blinde i det enorme området. Helt til en aboriginsk sporfinner oppdaget et fotspor i sanden. Den innfødte ble redningen. – Jeg ble så utrolig glad da jeg åpnet øynene og så dem, sier hovedpersonen selv. Ifølge politiet var han da ekstremt dehydrert og en smule desillusjonert. Fra ørkenen ble han fraktet med helikopter til et sykehus hvor han tilbrakte flere dager for å komme tilbake til hektene. Drama i 2013: Overlevde ni uker i villmarken I ettertid mener Foggerdy, som i hjemlandet nå har fått tilnavnet «maurmannen», at det var mer flaks enn noe annet som reddet han. Nå vurderer han å dra tilbake til bushen for å lete etter riflen sin, som han gjemte bak et tre. TRG were assisted by local Aboriginal Trackers to locate Mr Foggerdy. Wearing thongs added to degree of difficulty. http://t.co/TwsbB9GH9D — WA Police (@WA_Police)13.10.15, 09:26
Reg Foggerdy (62) skulle bare følge etter kamelen han hadde skutt. Det endte med et seks dager langt mareritt i den australske ødemarken. skutt. Det endte med et seks dager langt mareritt i den australske ødemarken.